Oficiālais Vēstnesis L 143 , 27/06/1995 Lpp. 0026 - 0030



Komisijas Regula (EK) Nr. 1442/95 (1995. gada 26. jūnijs), ar kuru groza I, II, III un IV pielikumu Padomes Regulai (EEK) Nr. 2377/90, ar ko nosaka Kopienas procedūru veterināro zāļu maksimāli pieļaujamo atlieku daudzumu noteikšanai dzīvnieku izcelsmes pārtikas produktos (Dokuments attiecas uz EEZ) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1990. gada 26. jūnija Regulu (EEK) Nr. 2377/90, ar ko nosaka Kopienas procedūru veterināro zāļu maksimāli pieļaujamo atlieku daudzumu noteikšanai dzīvnieku izcelsmes pārtikas produktos [1], kurā jaunākie grozījumi izdarīti ar Komisijas Regulu (EK) Nr. 1441/95 [2], un jo īpaši tās 6., 7. un 8. pantu, tā kā saskaņā ar Regulu (EEK) Nr. 2377/90 pakāpeniski jānosaka visu to farmakoloģiski aktīvo vielu atlieku maksimāli pieļaujamie daudzumi, ko izmanto Kopienā veterinārajās zālēs, kuras paredzēts lietot produktīvajiem dzīvniekiem; tā kā atlieku maksimāli pieļaujamie daudzumi būtu jānosaka tikai pēc tam, kad Veterināro medikamentu komiteja ir pārbaudījusi visu būtisko informāciju, kas attiecas uz attiecīgās vielas atlieku nekaitīgumu patērētājiem, kuri lieto dzīvnieku izcelsmes pārtikas produktus, un atlieku ietekmi uz pārtikas produktu rūpniecisko pārstrādi; tā kā, nosakot veterināro zāļu maksimāli pieļaujamos atlieku daudzumus dzīvnieku izcelsmes pārtikas produktos, jāprecizē dzīvnieku sugas, kurās atliekas ir pieļaujamas, vielas daudzumi, kas pieļaujami katrā no attiecīgajiem gaļas audiem, kuri iegūti no dzīvnieka, kam lietotas zāles (izmeklējamie substrāti), un to atlieku pamatīpašības, kuras ir svarīgas atlieku uzraudzībai (marķieratliekas); tā kā, lai kontrolētu atliekas, kā paredzēts attiecīgajos Kopienas tiesību aktos, maksimāli pieļaujamie atlieku daudzumi parasti būtu jānosaka izmeklējamiem aknu vai nieru substrātiem; tā kā tomēr starptautiskajā tirdzniecībā, pārvadājot liemeņus, no tiem bieži vien izņem aknas un nieres, tāpēc atlieku maksimāli pieļaujamie daudzumi vienmēr būtu jānosaka arī muskuļu vai tauku audiem; tā kā to veterināro zāļu maksimāli pieļaujamie atlieku daudzumi, ko paredzēts lietot dējējputniem, dzīvniekiem laktācijas periodā vai medus bitēm, jānosaka arī olām, pienam vai medum; tā kā karazolols, diazinons un spiramicīns (lieto govīm un vistām) būtu jāiekļauj Regulas (EEK) Nr. 2377/90 I pielikumā; tā kā lecirelīns, nātrija dihlorizocianurāts, dinoprosta trometamīns, sālsskābe, ābolskābe, l-vīnskābe un tās mono- un dibāziskie nātrija, kālija un kalcija sāļi, benzilspirts, etanols un n-butanols būtu jāiekļauj Regulas (EEK) Nr. 2377/90 II pielikumā; tā kā, lai varētu pabeigt zinātniskos pētījumus, danofloksacīns un eritromicīns būtu jāiekļauj Regulas (EEK) Nr. 2377/90 III pielikumā; tā kā, lai varētu pabeigt zinātniskos pētījumus, būtu jāpagarina tilozīna un spiramicīna (lieto cūkām) maksimāli pieļaujamo atlieku daudzumu pagaidu termiņš, kas iepriekš noteikti Regulas (EEK) Nr. 2377/90 III pielikumā; tā kā ir konstatēts, ka furazolidona maksimāli pieļaujamos atlieku daudzumus nevar noteikt, jo tā atliekas jebkurā daudzumā dzīvnieku izcelsmes pārtikas produktos apdraud patērētāju veselību; tā kā furazolidons tādēļ būtu jāiekļauj Regulas (EEK) Nr. 2377/90 IV pielikumā; tā kā būtu jāatvēl 60 dienu laikposms pirms šīs regulas stāšanās spēkā, lai dalībvalstis, ņemot vērā šīs regulas noteikumus, varētu izdarīt jebkurus pielāgojumus, kas vajadzīgi saistībā ar attiecīgo veterināro zāļu tirdzniecības atļaujām, kuras piešķirtas saskaņā ar Padomes Direktīvu 81/851/EEK [3], kurā jaunākie grozījumi izda rīti ar Direktīvu 93/40/EEK [4]; tā kā šajā regulā paredzētie pasākumi ir saskaņā ar atzinumu, ko sniegusi Komiteja, kas atbild par to, kā direktīvas par tehnisko šķēršļu novēršanu veterināro zāļu tirdzniecības nozarē pielāgot tehnikas attīstībai, IR PIEŅĒMUSI ŠO REGULU. 1. pants Regulas (EEK) Nr. 2377/90 I, II, III un IV pielikumu ar šo groza, kā noteikts šīs regulas pielikumā. 2. pants Šī regula stājas spēkā sešdesmitajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1995. gada 26. jūnijā Komisijas vārdā — Komisijas loceklis Martin Bangemann [1] OV L 224, 18.8.1990., 1. lpp. [2] OV L 143, 27.6.1995., 22. lpp. [3] OV L 317, 6.11.1981., 1. lpp. [4] OV L 214, 24.8.1993., 31. lpp. -------------------------------------------------- PIELIKUMS Šādi groza Regulu (EEK) Nr. 2377/90: A. Šādi groza I pielikumu: 1. Pretinfekcijas līdzekļi 1.2. Antibiotikas 1.2.4. Makrolīdi "Farmakoloģiski aktīvās vielas | Marķieratliekas | Dzīvnieku suga | Atlieku maksimāli pieļaujamie daudzumi | Izmeklējamie substrāti | Citi noteikumi | 1.2.4.3. Spiramicīns | Spiramicīna un neospiramicīna summa | Govis | 300 μg/kg 200 μg/kg 200 μg/kg | Aknas, nieres, tauki Muskuļi Piens | | | | Vistas | 400 μg/kg 300 μg/kg 200 μg/kg | Aknas Tauki + āda Muskuļi" | | 2. Pretparazītu līdzekļi 2.2. Līdzekļi pret ektoparazītiem 2.2.3. Organofosfāti "Farmakoloģiski aktīvās vielas | Marķieratliekas | Dzīvnieku suga | Atlieku maksimāli pieļaujamie daudzumi | Izmeklējamie substrāti | Citi noteikumi | 2.2.3.1. Diazinons | Diazinons | Govis, aitas, kazas, cūkas | 700 μg/kg 20 μg/kg | Tauki Nieres, aknas, muskuļi | | | | Govis, aitas, kazas | 20 μg/kg | Piens" | | 3. Līdzekļi,kas iedarbojas uz nervu sistēmu 3.2. Līdzekļi, kas iedarbojas uz veģetatīvo nervu sistēmu 3.2.1. Adrenoblokatori "Farmakoloģiski aktīvās vielas | Marķieratliekas | Dzīvnieku suga | Atlieku maksimāli pieļaujamie daudzumi | Izmeklējamie substrāti | Citi noteikumi | 3.2.1.1. Karazolols | Karazolols | Cūkas | 25 μg/kg 5 μg/kg | Aknas, nieres Muskuļi, tauki + āda" | | B. Šādas pozīcijas pievieno II pielikumam: 1. Neorganiskās ķīmiskās vielas "Farmakoloģiski aktīvās vielas | Dzīvnieku suga | Citi noteikumi | 1.6. Sālsskābe | Visi produktīvie zīdītāji | Izmantošanai par palīgvielu | 1.7. Nātrija dihlorizocianurāts | Govis, aitas, kazas | Tikai lokālai lietošanai" | 2. Organiskās ķīmiskās vielas "Farmakoloģiski aktīvās vielas | Dzīvnieku suga | Citi noteikumi | 2.20. Lecirelīns | Govis, zirgi, truši | | 2.21. Dinoprosta trometamīns | Visas zīdītāju sugas | | 2.22. Ābolskābe | Visi produktīvie zīdītāji | Izmantošanai par palīgvielu | 2.23.L-vīnskābe un tās mono- un dibāziskie nātrija, kālija un kalcija sāļi | Visi produktīvie zīdītāji | Izmantošanai par palīgvielu | 2.24. Benzilspirts | Visi produktīvie zīdītāji | Izmantošanai par palīgvielu | 2.25. Etanols | Visi produktīvie zīdītāji | Izmantošanai par palīgvielu | 2.26. N-butanols | Visi produktīvie zīdītāji | Izmantošanai par palīgvielu" | C. Šādi groza III pielikumu: 1. Pretinfekcijas līdzekļi 1.2. Antibiotikas 1.2.2. Makrolīdi "Farmakoloģiski aktīvās vielas | Marķieratliekas | Dzīvnieku suga | Atlieku maksimāli pieļaujamie daudzumi | Izmeklējamie substrāti | Citi noteikumi | 1.2.2.1. Spiramicīns | Spiramicīns | Cūkas | 600 μg/kg 300 μg/kg 200 μg/kg | Aknas Nieres, muskuļi Tauki | Atlieku maksimāli pieļaujamo daudzumu pagaidu termiņš beidzas 1997. gada 1. jūlijā Atlieku maksimāli pieļaujamie daudzumi attiecas uz visām febantela, fenbendazola un oksfendazola atliekām | 1.2.2.2. Tilozīns | Tilozīns | Govis, cūkas, mājputni Govis | 100 μg/kg 50 μg/kg | Muskuļi, aknas, nieres | Atlieku maksimāli pieļaujamo daudzumu pagaidu termiņš beidzas 1997. gada 1. jūlijā | 1.2.2.3. Eritromicīns | Eritromicīns | Govis, aitas, cūkas, mājputni Govis, aitas Mājputni | 400 μg/kg 40 μg/kg 200 μg/kg | Aknas, nieres, muskuļi, tauki Piens Olas | Atlieku maksimāli pieļaujamo daudzumu pagaidu termiņš beidzas 2000. gada 1. jūnijā Atlieku maksimāli pieļaujamie daudzumi attiecas uz visām febantela, fenbendazola un oksfendazola atliekām" | 1.2.4. Hinoloni "Farmakoloģiski aktīvās vielas | Marķieratliekas | Dzīvnieku suga | Atlieku maksimāli pieļaujamie daudzumi | Izmeklējamie substrāti | Citi noteikumi | 1.2.4.1. Danofloksacīns | Danofloksacīns | Govis | 900 μg/kg 500 μg/kg 300 μg/kg 200 μg/kg | Aknas Nieres Muskuļi Tauki | Atlieku maksimāli pieļaujamo daudzumu pagaidu termiņš beidzas 1997. gada 1. jūlijā | Vistas | 1200 μg/kg 600 μg/kg 300 μg/kg | Aknas, nieres Tauki + āda Muskuļi" | | D. Šādi groza IV pielikumu: Farmakoloģiski aktīvo vielu saraksts, kurām nevar noteikt maksimāli pieļaujamos atlieku daudzumus "5. Furazolidons" --------------------------------------------------